**משחקי חבר העמים** 2014 (בגאלית סקוטית: **Geamannan a' Cho-fhlaitheis 2014**; בסקוטית: **Glesca 2014** או **Glesga 2014** בגאלית סקוטית: **Glaschu 2014**; באנגלית: ידוע רשמית בתור **XX Commonwealth Games** ומוכר גם כ-**Glasgow 2014**) היה אירוע ספורט בין-לאומי ה-20 במספר, שהתקיים בעיר גלאזגו שבסקוטלנד מה-23 ביולי עד 3 באוגוסט 2014.

סקוטלנד אירחה את משחקי חבר העמים בפעם השלישית. היה זה אירוע הספורט הרב-ענפי הגדול ביותר שהתקיים בסקוטלנד אי פעם.

משלחת אנגליה זכתה במספר המדליות הרב ביותר במשחקים, לראשונה מאז משחקי חבר העמים הבריטי שנערכו ב-1986.

המשחקים
-------

התאחדות משחקי חבר העמים העניקה לגלאזגו את הזכות לאירוח המשחקים בפגישת האספה הכללית של ההתאחדות שנערכה בעיר קולומבו, בירת סרי לנקה, ב-9 בנובמבר 2007. הצעת גלאזגו גברה בגמר על הצעת העיר אבוג'ה בניגריה.

נושא הלפיד הראשי של המשחקים בטקס הפתיחה היה רוכב האופניים הסקוטי כריס הוי.

משתתפים
-------

במשחקים השתתפו 4,929 ספורטאים שייצגו את 71 חברות התאחדות משחקי חבר העמים. כמקובל במשחקים ייצגו משלחות נפרדות את אנגליה, סקוטלנד וויילס.

המשלחות הגדולות ביותר במשחקים היו של אוסטרליה (417 ספורטאים), אנגליה (416), סקוטלנד (310), קנדה (265), ניו זילנד (238), ויילס (234) והודו (215). המשלחת הקטנה ביותר הגיעה מברוניי ונכלל בה ספורטאי אחד.

מדינות שהתחרו במשחקי חבר העמים 2014 בגלאזגו

אתרי המשחקים
------------

המשחקים והאירועים הטקסיים בהם התקיימו ב-13 אתרים בגלאזגו ובשלושה אתרים נוספים מחוץ לה.

טקס הפתיחה של המשחקים נערך באצטדיון סלטיק פארק וטקס הנעילה שלהם התקיים באצטדיון האמפדן פארק.

תחרויות השחייה נערכו במרכז השחייה הבין-לאומי בטולקרוס (Tollcross), תחרויות ההתעמלות נערכו באולם OVO היידרו, תחרויות האתלטיקה נערכו באצטדיון המפדן ותחרויות הרמת המשקולות נערכו באודיטוריום קלייד.

ענפי ספורט ותחרויות
-------------------

פסל של קלייד, קמע המשחקים - דרדר שנקרא על שם הנהר החוצה את גלאזגו
במשחקים התקיימו 261 תחרויות במסגרת 18 ענפי ספורט. כמו כן התקיימו 22 תחרויות ספורט נכים במסגרת חמישה ענפי ספורט.

ענפי הספורט במשחקים (המספר בסוגריים מציין את מספר התחרויות שנערכו באותו ענף):

|  |  |
| --- | --- |
| * שחייה- שחייה (44)
* קפיצה למים- קפיצה למים (10)
* אתלטיקה- אתלטיקה (50)
* בדמינטון- בדמינטון (6)
* איגרוף- איגרוף (13)
* מרוץ אופני כביש- מרוץ אופני כביש (23)
* התעמלות מכשירים (14)
* התעמלות אמנותית (6)
* הוקי שדה- הוקי שדה (2)
* ג'ודו- ג'ודו (14)
 | * כדורת דשא (10)
* נטבול (1)
* רוגבי- רוגבי (1)
* ירי ספורטיבי (19)
* סקווש- סקווש (5)
* טניס שולחן- טניס שולחן (7)
* טריאתלון- טריאתלון (3)
* הרמת משקולות- הרמת משקולות (19)
* היאבקות (14)
 |

ענפי ספורט הנכים במשחקים:

* שחייה
* אתלטיקה
* רכיבה על אופניים
* כדורת דשא
* הרמת משקולות

במשחקים אלו לעומת משחקי 2010 באו תחרויות הג'ודו והטריאתלון במקומן של תחרויות הטניס והקשתות. כמו כן הושמטו תחרויות ההליכה באתלטיקה, השחייה הצורנית וההיאבקות בסגנון יווני-רומי והוספו תחרות רכיבה על אופני הרים ותחרות איגרוף לנשים.

אירועי ספורט מיוחדים
--------------------

* בתחרויות השחייה נקבע שיא עולם אחד, במשחה שליחים 4x100 מטר חופשי, על ידי נבחרת אוסטרליה שיוצגה על ידי ברונטה קמפבל, מלני רייט, אמה מק'קאון וקייט קמפבל (3:30.98 דקות), שיפור לשיא העולם בן ה-5 שנים של הולנד (3:31.72 דקות).
* בתחרויות השחייה נשברו 24 שיאי משחקים חדשים.

מדליות
------

ספורטאים מ-37 משתתפות זכו במדליות במהלך המשחקים. להלן טבלת המדליות של עשר המשתתפות המצליחות ביותר:

|  |  |  |  |  |  |
| --- | --- | --- | --- | --- | --- |
| דירוג | מדינה | **זהב** | **כסף** | **ארד** | סך הכול |
| 1 | אנגליהאנגליה אנגליה | 58 | 59 | 57 | 174 |
| 2 | אוסטרליהאוסטרליה אוסטרליה | 49 | 42 | 46 | 137 |
| 3 | קנדהקנדה קנדה | 32 | 16 | 34 | 82 |
| 4 | סקוטלנדסקוטלנד סקוטלנד (מארחת) | 19 | 15 | 19 | 53 |
| 5 | הודוהודו הודו | 15 | 30 | 19 | 64 |
| 6 | ניו זילנדניו זילנד ניו זילנד | 14 | 14 | 17 | 45 |
| 7 | דרום אפריקהדרום אפריקה דרום אפריקה | 13 | 10 | 17 | 40 |
| 8 | ניגריהניגריה ניגריה | 11 | 11 | 14 | 36 |
| 9 | קניהקניה קניה | 10 | 10 | 5 | 25 |
| 10 | ג'מייקהג'מייקה ג'מייקה | 10 | 4 | 8 | 22 |
| 11–37 |  | 30 | 50 | 66 | 146 |
| סך הכול |  | 261 | 261 | 302 | 824 |

ראו גם
------

* משחקי חבר העמים 2010
* משחקי חבר העמים 2018

קישורים חיצוניים
----------------

ויקישיתוף מדיה וקבצים בנושא **משחקי חבר העמים 2014** בוויקישיתוף
* 

* אתר האינטרנט הרשמי של משחקי חבר העמים 2014 (באנגלית)
* טבלת המדליות המלאה במשחקים
* Glasgow 2014: Commonwealths hailed best in 84-year history, ‏3 באוגוסט 2014, באתר ה-BBC

הערות שוליים
------------

1. ↑  אדינבורו אירחה את המשחקים ב-1970 וב-1986.
2. ↑  גם העיר הליפקס בקנדה הציגה את מועמדותה לאירוח המשחקים, אך הסירה אותה בהמשך בשל קשיי מימון.
3. ↑  נמנו המשלחות שכללו 200 משתתפים ויותר.
4. ↑  במקצת התחרויות הוענקה יותר ממדליית ארד אחת, או שהיא לא הוענקה כלל.

| משחקי חבר העמים לוגו |
| --- |
| **יום חבר העמים הבריטי** • **מרוץ לפיד המלכה** • **פדרציית המשחקים** • **קמעות המשחקים** |
| משחקים | 
אדמונטון 1978 קנדהקנדה • בריזבן 1982 אוסטרליהאוסטרליה • אדינבורו 1986 סקוטלנדסקוטלנד • אוקלנד 1990 ניו זילנדניו זילנד • ויקטוריה 1994 קנדהקנדה • קואלה לומפור 1998 מלזיהמלזיה • מנצ'סטר 2002 אנגליהאנגליה • מלבורן 2006 אוסטרליהאוסטרליה • דלהי 2010 הודוהודו • גלאזגו 2014 סקוטלנדסקוטלנד • גולד קוסט 2018 אוסטרליהאוסטרליה • ברמינגהאם 2022 אנגליהאנגליה
 | לוגו |
| **המשחקים הפאראלימפיים** • **משחקי החורף** • **משחקי הנוער** |